AQSh ichki xavfsizlik vazirligi vakili Jillian Kristensenning ma’lum qilishicha, maxsus hujjatlarsiz Amerika hududiga kirishi taqiqlangan, grin-kartaga ega 7ta musulmon mamlakatlar (Suriya, Iroq, Liviya, Yaman, Eron, Sudan, Somali) fuqarolari Donald Trampning migratsiya siyosatini qat’iylashtirishga doir farmoni ta’siriga tushgan. Reuters shu haqida xabar berdi. "Bu farmon grin-karta egalariga mamlakatga kirishni taqiqlaydi", - dedi Kristensen. Avvalroq Qatar Airways aviakompaniyasi Trampning farmoni ta’siri ostiga tushgan 7 ta musulmon davlatidan AQShga yo‘l olayotgan yo‘lovchilar o‘z yonlarida grin-karta yoki diplomatik vizaga ega bo‘lishlari kerakligi haqida bayonot tarqatgandi. Shuningdek, AQSh prezidenti faoliyatidagi axloq bo‘yicha amerikalik mutaxassislar Tramp o‘z biznes-loyihalariga ega bo‘lmagan 7 ta musulmon davlatga migratsiya sanksiyalarini kiritganiga e’tibor qaratishgan.